laion/Wikipedia-Exotic huggingface dataset:
প্রাণসখা বিবেকানন্দ

প্রাণসখা বিবেকানন্দ হল রঞ্জন বন্দ্যোপাধ্যায়ের লেখা একটি বাংলা জীবনীমূলক উপন্যাস। ২০১৫ সালে এই উপন্যাসটি তিন খণ্ডে প্রকাশিত হয়। ২০১৫ সালের অক্টোবর মাসে এই বইটি আনন্দবাজার পত্রিকার জনপ্রিয়তম বইগুলির সাপ্তাহিক তালিকায় শীর্ষস্থানে ছিল। এই বইটির বিষয়বস্তু স্বামী বিবেকানন্দের জীবন। এই বইটিতে স্বামী বিবেকানন্দের ঘটনাবহুল জীবন গল্পের আকারে উপস্থাপনা করা হয়েছে। সংবাদ প্রতিদিন-এর ছুটি ক্রোড়পত্রে আড়াই বছর ধরে ধারাবাহিক আকারে উপন্যাসটি প্রকাশিত হয়। এরপর ২০১৫ সালের জুলাই মাসে পত্রভারতী থেকে এটি গ্রন্থাকারে প্রকাশিত হয়। রামকৃষ্ণ মিশনের সন্ন্যাসী স্বামী পূর্ণাত্মানন্দ বইটি আনুষ্ঠানিকভাবে প্রকাশ করেন। "Starmark hosts launch of Ranjan Bandyopadhyay's Pransakha Vivekananda"। The City News। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৫।  "Starmark to launch Ranjan Bandyopadhyay's new book next week"। Sify। ২৩ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৩ ডিসেম্বর ২০১৫।  "Anandabazar bestseller"। ২ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ১২ এপ্রিল ২০১৯।  "জীবনের তোলপাড় পেরিয়ে"। ২২ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১ জুলাই ২০১৭।  Srikanta, Lopamudra sing Tagore songs that influenced Vivekananda at World Music day concert
আ বুকে অফ স্বামী বিবেকানন্দ’জ রাইটিংস্‌

আ বুকে অফ স্বামী বিবেকানন্দ’জ রাইটিংস্‌ (ইংরেজি: A Bouquet of Swami Vivekananda's Writings; আক্ষরিক অর্থ: স্বামী বিবেকানন্দের লেখাগুলির একটি পুষ্পস্তবক) হল স্বামী বিবেকানন্দের কয়েকটি রচনার একটি সংকলন গ্রন্থ। এই গ্রন্থে স্বামী বিবেকানন্দের নিজ হস্তাক্ষরে লিখিত উক্ত রচনাগুলির প্রতিলিপি চিত্রগুলিই সন্নিবেশিত হয়েছে। ৩১০ পৃষ্ঠার আ বুকে অফ বিবেকানন্দ’জ রাইটিংস্‌ বইখানি স্বামী বিবেকানন্দের স্বহস্তে লিখিত রচনার প্রতিলিপি চিত্রে সমৃদ্ধ। এই লেখাগুলি মূলত ভারতে বা বিদেশে স্থিত বিবেকানন্দের বন্ধু ও শিষ্য-শিষ্যাদের উদ্দেশ্যে লিখিত চিঠিপত্র। এছাড়া কয়েকটি কবিতা ও অন্য গদ্যরচনার প্রতিলিপি চিত্রও এই বইতে প্রকাশিত হয়েছে। ২০১৩ সালে অদ্বৈত আশ্রম থেকে আ বুকে অফ স্বামী বিবেকানন্দ’জ রাইটিংস্‌ বইটি প্রকাশিত হয়। প্রকাশনা সংস্থার পক্ষ থেকে বইটির প্রথম সংস্করণটি ভর্তুকি মূল্যে বিক্রীত হয়েছিল। ২০১৩ সালের জুলাই মাসে বইটির প্রকাশ অনুষ্ঠানে রামকৃষ্ণ মঠ ও মিশনের সহ-সংঘাধ্যক্ষ স্বামী প্রভানন্দ বলেন, তার আশা বইটি মানুষকে বিবেকানন্দ ও তার আদর্শের আরও কাছে নিয়ে আসবে। "স্বামী বিবেকানন্দের হস্তাক্ষরে বই"। Anandabazar Patrika। ১৮ জুলাই ২০১৩।  |সংগ্রহের-তারিখ= এর |ইউআরএল= প্রয়োজন (সাহায্য) "Handwritten works of Swami Vivekananda, now in a book"। Business Standard। ১০ জুলাই ২০১৩। সংগ্রহের তারিখ ৯ ডিসেম্বর ২০১৫।  "Vivekananda's handwritten works compiled in a book"। Malayasian Times। ১১ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৬।  "A bouquet of Swami Vivekananda's writings : selections from original manuscripts of Swami Vivekananda's letters and other writings (2013) • Q-Sensei"। qsensei। ১৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৬।
গুলফাম হাতুন

গুলফাম হাতুন (উসমানীয় তুর্কি: کلفام خاتون; মৃত্যু আনু. ১৫৬১–৬২) ছিলেন প্রথম সুলাইমানের একজন খাস বাদি (সময় ১৫২০–১৫৬৬) যিনি সুলাইমানের একজন শাহজাদা সম্ভবত শাহজাদা মুরাদের জন্ম দিয়েছিলেন। তিনি ছিলেন হারেম এর একজন দাসী। প্রথম সুলাইমানের রাজত্বকালে (১৫২০-১৫৬৬ রাজত্বকালে) তিনি সাম্রাজ্যীয় হারেমের মধ্যে যথেষ্ট মর্যাদাবান ছিলেন, সুতরাং কিছু লেখক মনে করেন যে তিনি সুলাইমানের উপপত্নী বা তাঁর হারেমের চালিকা ছিলেন এবং ১৫০ জন আপসার পেয়েছিলেন প্রতিদিন। ১৫৪১ সালের সেপ্টেম্বরে, তিনি উস্কুদারে একটি স্যুপ রান্নাঘরের কাজ শুরু করেন। ১৫৩৩ সালের মার্চ মাসে তিনি "কাঠের ফ্রেম মসজিদ" নির্মাণের আর্থিক ভিত্তি স্থাপন করেন যা এখন স্যুপ রান্নাঘরের নিকটে অবস্থিত "গুলফাম হাতুন মসজিদ" নামে পরিচিত। স্থানীয় ঐতিহ্য অনুসারে, মসজিদটি মহিলাদের ব্যবহারের উদ্দেশ্যে করা হয়েছিল এবং সাম্প্রতিক সময়ে কেবল পুরুষদের জন্য উন্মুক্ত করা হয়েছিল। মসজিদের নিকটে একটি স্কুলও উপস্থিত রয়েছে। তিনি ১৫৬১-৬২ সালে মারা যান এবং তাঁর নিজের মসজিদে তাকে সমাধিস্থ করা হয়। ২০০৩ সালে তুর্কি টিভি সংক্ষিপ্ত সিরিজ, হুররাম সুলতানে, গুলফাম হাতুন চরিত্রে তুর্কি অভিনেত্রী ইয়াসমিন কোজনোআলু অভিনয় করেছিলেন। ২০১১-২০১৪ ডাবিং কৃত তুর্কি ঐতিহাসিক সিরিজ সুলতান সুলেমানে, গুলফামকে চিত্রিত করেছিলেন তুর্কি অভিনেত্রী সেলেন তজটুর্ক। Peirce 1993, পৃ. 302 n. 12। Peirce 1993, পৃ. 133। Haskan 2001, পৃ. 986। Ostovich ও Silcox Roebuck, পৃ. 65। Princeton 1997, পৃ. 35। Sakaoğlu 2008, পৃ. 252-3। Peirce 1993, পৃ. 201। Ruggles 2000, পৃ. 60। Haskan 2001, পৃ. 911। Uluçay 2011, পৃ. 65।
হাই স্পিড সারফেস ট্রান্সপোর্ট

হাই স্পিড সারফেস ট্রান্সপোর্ট (এইচএসএসটি) একটি জাপানি ম্যাগলেভ ট্রেন সিস্টেম যা ইলেক্ট্রোম্যাগনেটিক লেভিটিন প্রযুক্তি ব্যবহার করে। জাপানের আইচি প্রিফেকচারে লিনিমো লাইন এইচএসএসটি প্রযুক্তি ব্যবহার করে। japanese high speed surface transportation maglev technology (hsst)
মন্মথনাথ মুখোপাধ্যায়

মন্মথনাথ মুখোপাধ্যায় (২৮ অক্টোবর ১৮৭৪ - ১৯৪২) একজন খ্যাতনামা বাঙালি বিচারপতি ও আইনশাস্ত্র রচয়িতা। নাইট উপাধি পাওয়ার পর তিনি স্যার মন্মথনাথ নামে খ্যাত হয়েছিলেন। ভারতবর্ষের স্বাধীনতা সংগ্রামে ওনার যথেষ্ট অবদান ছিল। মন্মথনাথ অবিভক্ত নদিয়া জেলার কুষ্ঠিয়ায় জন্মগ্রহণ করেন ১৮৭৪ সালে। পিতার নাম ছিল অনাদিনাথ মুখোপাধ্যায়। কলকাতা এলবার্ট কলেজিয়েট স্কুল থেকে প্রবেশিকা পরীক্ষা ও প্রেসিডেন্সী কলেজে থেকে বি এ এবং এম এ পাশ করার পরে রিপন কলেজে (অধুনা সুরেন্দ্রনাথ আইন কলেজ) ভর্তি হন। আইন বিষয়ে প্রথম হয়ে স্বর্নপদক প্রাপ্ত হন কলিকাতা হাইকোর্টে আইন ব্যবসায় যোগ দেন। প্রথমে সহকারী উকিলের কাজ করতে করতে ১৯২৪ সালে তিনি কলকাতা হাইকোর্টের বিচারপতি হয়েছিলেন। নিরপেক্ষ বিচারপতি রূপে খ্যাতি অর্জন করেন। ১৯৩৫ খ্রিষ্টাব্দে মন্মথনাথ নাইট উপাধি পান। তারকেশ্বর মামলার মীমাংসা ও তারকেশ্বরের সেবাকার্যের সুব্যবস্থা করা তার অন্যতম কৃতিত্ব। ভারত সরকাররের আইন সচিব হয়েছিলেন কিছুদিনের জন্যে। অবসর গ্রহণের পর পাটনা হাইকোর্টে আইন ব্যবসা শুরু করেন তিনি। আইন সম্পর্কে স্যার মন্মথনাথ কয়েকটি গ্রন্থও রচনা করেছিলেন। তিনি ইন্ডিয়ান রিসার্চ ইনস্টিটিউটের সভাপতি ছিলেন। নবদ্বীপের বঙ্গবিবুধজননী সভা তাকে ন্যায়রঞ্জন, কাশী হিন্দুধর্ম মহামন্ডল 'ধর্মালঙ্কার' উপাধি দেয়। কলকাতা সংস্কৃত কলেজ তাকে ন্যায়াধীশ উপাধি প্রদান করেন। কলকাতা শহরে তার স্মৃতিতে একটি সড়কের নাম 'জাস্টিস মন্মথ মুখার্জী রো' রাখা হয়েছে। প্রথম খন্ড, সুবোধচন্দ্র সেনগুপ্ত ও অঞ্জলি বসু (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৪০১।  "Address of the Hon'ble Justice Sir Manmatha Nath Mukerji"। southasiaarchive.com। সংগ্রহের তারিখ ২ জুন ২০১৭।
ইন্‌ছন বিমানবন্দর ম্যাগলেভ

ইন্‌ছন বিমানবন্দর ম্যাগলেভ দক্ষিণ কোরিয়ার একটি ম্যাগলেভ লাইন ৩ ফেব্রুয়ারি ২০১৬ সালে খোলা হয়। জাপানের লিনিমো পরে এটি বিশ্বের দ্বিতীয় বাণিজ্যিকভাবে শহুরে ম্যাগলেভ লাইনটি পরিচালনা করছে। রেল লাইন নির্মাণ খরচ অর্ধেক কাটা হবে অনুমতি হালকা হয়। নির্মাণের বেশিরভাগ নভেম্বর ২০১২ দ্বারা সম্পন্ন হয়। ইয়াংজুং দ্বীপকে অতিক্রম করার সময় এটি ইন্‌ছন আন্তর্জাতিক বিমানবন্দরকে ইন্‌ছন স্টেশন ও লেজার কমপ্লেক্সের সাথে যুক্ত করেছে। লাইন সিউল মেট্রোপলিটন সাবওয়ে অংশ হিসাবে বিবেচিত হয় না। এটি ইন্‌ছন আন্তর্জাতিক বিমানবন্দর স্টেশনের সিওল মেট্রোপলিটন সাবওয়ের একটি স্থানান্তর প্রদান করে এবং এটি প্রতি মিনিটে ০৯:০০ এবং ১৮:০০ এর মধ্যে ১৫ মিনিটের মধ্যে চালনা করার জন্য কাউকে বিনামূল্যে প্রদান করে। পরিচালনার সময় ভবিষ্যতে প্রসারিত করা হয়।এই ম্যাগওয়েট লাইন বিশেষভাবে ইলেক্ট্রোম্যাগনেটিক সাসপেনশন (ইএমএস) এবং রৈখিক ইনডাকশন মোটর (LIM) প্রপ্পশন ব্যবহার করে। ১৯৮০-এর দশক থেকে এই ম্যাগাজেল ট্রেনটি বাণিজ্যিক ম্যাগওয়েটের ট্রেনগুলির মধ্যে প্রথম।আরও দুইটি পর্যায়ে ৯.৭ কিলোমিটার এবং ৩৭.৪ কিলোমিটারের ম্যাগলেভ লাইন নির্মানের পরিকল্পনা করা হয়েছে।এটি সম্পন্ন হলে এটি একটি বৃত্তাকার লাইন হয়ে যাবে।কোরিয়া রেল নেটওয়ার্ক অথরিটি পরিচালিত এই লাইনগুলির একটি মূল প্রকল্প। http://news.mk.co.kr/newsRead.php?no=94104&year=2016 "Incheon maglev rail under construction – INSIDE JoongAng Daily"। সংগ্রহের তারিখ ২০১৪-০২-০৩।  "KBS WORLD"। সংগ্রহের তারিখ ২০১০-০৯-২৬।  "인천공항 자기부상철도 3일 개통…무료로 운행한다" http://www.yonhapnews.co.kr/bulletin/2016/02/01/0200000000AKR20160201203400003.HTML Park, D. Y.; Shin, B. C.; Han, H. (২০০৯-১১-০১)। "Korea's Urban Maglev Program"। Proceedings of the IEEE। 97 (11): 1886–1891। আইএসএসএন 0018-9219। ডিওআই:10.1109/JPROC.2009.2030247।
গ্রেনফেল টাওয়ার অগ্নিকাণ্ড

পশ্চিম লন্ডনের বহুতল ভবন গ্রেনফেল টাওয়ারে অগ্নিকাণ্ড সংগঠিত হয় ২০১৭ সালের ১৩ জুন (মঙ্গলবার) স্থানীয় সময় দিবাগত রাত সোয়া ১টার দিকে। ৪৮ ঘণ্টার প্রচেষ্টায় আগুণ নেভাতে সক্ষম হয় ফায়ার সার্ভিস। এই অগ্নিকাণ্ডে ৭৯ জন মানুষ নিহত হন। লন্ডন পুলিশের তথ্যমতে, গ্রেনফেল টাওয়ারে আগুনের সূত্রপাত হয়েছিল হটপয়েন্ট এফএফ১৭৫বিপি মডেলের একটি রেফ্রিজারেটর থেকে। পরে ওই আগুণ দ্রুত পুরো ভবনে ছড়িয়ে পড়ে। ২৪ তলা গ্রিনফেল টাওয়ারটিতে ১২৭টি ফ্লাট ছিল। ৭৯ জন মানুষ নিহত ছাড়াও ওই ভবনে বসবাসকারী প্রতিটি পরিবার ব্যাপক ক্ষতিগ্রস্ত হয়েছেন। অগ্নিকাণ্ডের ঘটনার তদন্তে ২৫০ জনের একটি বিশেষজ্ঞ দল কাজ করে যাচ্ছেন। পুরো ফরেনসিক রিপোর্ট শেষ করতে এক বছর লাগবে বলে জানিয়েছে পুলিশ। গ্রেনফেল টাওয়ারে ভয়াবহ অগ্নিকাণ্ডের পর ঘটনাস্থল পরিদর্শন করেন প্রধানমন্ত্রী থেরেসা মে। এসময় তিনি ক্ষতিগ্রস্তদের সমবেদনা জানান এবং ঘটনার যথাযথ কারণ উদঘাটনের সরকারি তদন্তের নির্দেশ দেন। এছাড়াও গ্রেনফেল টাওয়ারে অগ্নিকাণ্ডে গভীর দুঃখপ্রকাশ করেন ব্রিটেনের রানি এলিজাবেথ । তিনি  সকলকে প্রার্থনার আহ্বান জানান। এই অগ্নিকাণ্ডে সহায়তার জন্য সরকারের পক্ষ থেকে ৫ মিলিয়ন পাউন্ডের জরুরি সহায়তা তহবিল ঘোষণা করা হয়। যাঁরা বাড়িঘর হারিয়েছেন, তাদের প্রত্যেকে ৫ হাজার ৫০০ পাউন্ড করে দেওয়ার সিদ্ধান্ত নেওয়া হয়। "গ্রেনফেল টাওয়ারে আগুন লাগে ফ্রিজ থেকে"। সংগ্রহের তারিখ ২০১৭-০৭-০২।  ডেস্ক, খোলা কাগজ (২০১৭-০৬-১৯)। "গ্রেনফেল টাওয়ারে অগ্নিকাণ্ড : নিহত বেড়ে ৭৯"। সংগ্রহের তারিখ ২০১৭-০৭-০২।  arthosuchak (২০১৭-০৬-২৩T১৮:০১:৪০+০০:০০)। "'লন্ডনের বহুতল ভবনের আগুন রেফ্রিজারেটর থেকে'"। ArthoSuchak (ইংরেজি ভাষায়)। সংগ্রহের তারিখ 2017-07-02।  এখানে তারিখের মান পরীক্ষা করুন: |তারিখ= (সাহায্য) "গ্রেনফেল টাওয়ারের অগ্নিকাণ্ড তদন্তের নির্দেশ মের"। Risingbd.com (ইংরেজি ভাষায়)। সংগ্রহের তারিখ ২০১৭-০৭-০২।  Kantho, Kaler। "গ্রেনফেল টাওয়ারে অগ্নিকাণ্ডে রানির গভীর দুঃখপ্রকাশ | কালের কণ্ঠ"। Kalerkantho। সংগ্রহের তারিখ ২০১৭-০৭-০২।  "গ্রেনফেল টাওয়ারে আগুনের কারণ 'অবহেলা'"। প্রথম আলো। সংগ্রহের তারিখ ২০১৭-০৭-০২।
ওয়ানিদু হাসারাঙ্গা

পিন্নাদুয়াগে ওয়ানিদু হাসারাঙ্গা ডি সিলভা (সিংহলি: වනිඳු හසරංග; জন্ম: ২৯ জুলাই, ১৯৯৭) গালে এলাকায় জন্মগ্রহণকারী প্রথিতযশা শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ঘরোয়া ক্রিকেটে শ্রীলঙ্কা বন্দর কর্তৃপক্ষ দলের পক্ষে খেলে থাকেন রিচমন্ড কলেজের ছাত্র ওয়ানিদু হাসারাঙ্গা। দলে তিনি মূলতঃ লেগ-স্পিনার। তার জ্যেষ্ঠ ভ্রাতা চতুরঙ্গ ডি সিলভা জাতীয় দলে খেলছেন। ৩০ নভেম্বর, ২০১৫ তারিখে লিস্ট এ ক্রিকেটের আইয়া প্রিমিয়ার সীমিত ওভার প্রতিযোগিতায় অভিষেক ঘটে তার। ডিসেম্বর, ২০১৫ সালে আইসিসি অনূর্ধ্ব-১৯ ক্রিকেট বিশ্বকাপে খেলার জন্য শ্রীলঙ্কা দলের সদস্য হিসেবে মনোনীত হন। ঢাকায় অনুষ্ঠিত ২০১৬ সালে অনুষ্ঠিত একাদশ আসরটিতে তার দল চতুর্থ স্থান লাভ করেছিল। ২০১৫-১৬ মৌসুমে প্রিমিয়ার লীগ প্রতিযোগিতায় অংশগ্রহণের মাধ্যমে তার প্রথম-শ্রেণীর ক্রিকেটে অভিষেক ঘটে। ২৬ ফেব্রুয়ারি, ২০১৬ তারিখে শ্রীলঙ্কা বন্দর কর্তৃপক্ষ ক্রিকেট ক্লাবের পক্ষে তার এ অভিষেক পর্বটি সম্পন্ন হয়। জুন, ২০১৭ সালে সফরকারী জিম্বাবুয়ের বিপক্ষে ৫-খেলার একদিনের আন্তর্জাতিক সিরিজে খেলার জন্য তাকে অন্তর্ভুক্ত করা হয়। সিরিজের দ্বিতীয় ওডিআইয়ে তার অভিষেক ঘটে। ২ জুলাই, ২০১৭ তারিখে গালে আন্তর্জাতিক স্টেডিয়ামে অনুষ্ঠিত ঐ খেলায় তিনি জিম্বাবুয়ের ইনিংসে উপর্যুপরি তিন বলে শেষ তিন উইকেট নিয়ে হ্যাট্রিক লাভ করেন। এরফলে ওডিআইয়ের ইতিহাসের ৪২তম হ্যাট্রিক লাভকারীর মর্যাদা লাভসহ অভিষেকে সর্বকনিষ্ঠ বোলারের মর্যাদা লাভ করেন। এছাড়াও, ওডিআইয়ের ইতিহাসে বাংলাদেশের তাইজুল ইসলাম ও দক্ষিণ আফ্রিকান কাগিসো রাবাদা’র পর তৃতীয় অভিষেক খেলোয়াড় হিসেবে হ্যাট্রিক করার গৌরব অর্জন করেন। তিনি একে-একে ম্যালকম ওয়ালার, ডোনাল্ড তিরিপানো ও টেন্ডাই চাতারাকে বোল্ড করে এ সাফল্য পান। ঐ খেলায় তার দল খুব সহজেই ৭ উইকেটে জয়লাভ করে। "Wanidu Hasaranga"। ESPN Cricinfo (ইংরেজি ভাষায়)। সংগ্রহের তারিখ ২৩ ডিসেম্বর ২০১৫।  "Chaturanga de Silva"। ESPN Cricinfo (ইংরেজি ভাষায়)। সংগ্রহের তারিখ ২ জুলাই ২০১৭।  "AIA Premier Limited Over Tournament, Group A: Sri Lanka Ports Authority Cricket Club v Tamil Union Cricket and Athletic Club at Colombo (CCC), Nov 30, 2015"। ESPN Cricinfo (ইংরেজি ভাষায়)। সংগ্রহের তারিখ ২৩ ডিসেম্বর ২০১৫।  "SL include Charana Nanayakkara in U-19 World Cup squad"। ESPNCricinfo (ইংরেজি ভাষায়)। সংগ্রহের তারিখ ২৩ ডিসেম্বর ২০১৫।  "AIA Premier League Tournament, Plate Championship: Sri Lanka Ports Authority Cricket Club v Bloomfield Cricket and Athletic Club at Panagoda, Feb 26-28, 2016"। ESPN Cricinfo (ইংরেজি ভাষায়)। সংগ্রহের তারিখ ৪ ডিসেম্বর ২০১৬।  "Chandimal left out for first two Zimbabwe ODIs"। ESPN Cricinfo। সংগ্রহের তারিখ ২৭ জুন ২০১৭।  "Zimbabwe tour of Sri Lanka, 2nd ODI: Sri Lanka v Zimbabwe at Galle, Jul 2, 2017"। ESPN Cricinfo (ইংরেজি ভাষায়)। সংগ্রহের তারিখ ২ জুলাই ২০১৭।  "Sri Lanka vs Zimbabwe, 2nd ODI: Wanidu Hasaranga becomes youngest player to take hat-trick on debut" (ইংরেজি ভাষায়)। Indian Express। সংগ্রহের তারিখ ২ জুলাই ২০১৭।  "Hasaranga hat-trick, Sandakan four; Zimbabwe 155" (ইংরেজি ভাষায়)। ESPN Cricinfo। সংগ্রহের তারিখ ২ জুলাই ২০১৭।  লাসিথ মালিঙ্গা চতুরঙ্গ ডি সিলভা ২০১৭ জিম্বাবুয়ে ক্রিকেট দলের শ্রীলঙ্কা সফর একদিনের আন্তর্জাতিক ক্রিকেটে হ্যাট্রিকের তালিকা ক্রিকেট প্রবেশদ্বার ইএসপিএনক্রিকইনফোতে ওয়ানিদু হাসারাঙ্গা (ইংরেজি) ক্রিকেটআর্কাইভে ওয়ানিদু হাসারাঙ্গা (সদস্যতা প্রয়োজনীয়) (ইংরেজি)
২০০৪ শাহজালাল বোমা আক্রমণ

২০০৪ শাহজালাল বোমা আক্রমণ টি ছিলো বাংলাদেশের ব্রিটিশ হাই কমিশনার, আনোয়ার চৌধুরীর উপর একটি গ্রেনেড বোমা জঙ্গি হামলা। এই আক্রমণে হাই কমিশনার আহত হন এবং দু জন প্রত্যক্ষদর্শী মারা যান। এই হামলাটি হারকাত-উল-জিহাদ-আল-ইসলামির দ্বারা পরিচালিত হয়। শাহ জালালের মাজার হচ্ছে বাংলাদেশের সিলেটে ৭০০ বছরের পুরনো একটি সূফী এলাকা। ব্রিটিশ হাই কমিশনার, আনোয়ার চৌধুরী সিলেটে তার পৈতৃক নিবাস দেখতে গিয়েছিলেন। তিনি বাংলাদেশে জন্ম নেওয়া একজন ব্রিটিশ নাগরিক। ২১ মে ২০০৪, তিনি মাজার দেখতে যান। সেখানে তিনি নামায আদায় করেন এবং তার সাথে দেখা করতে আসা লোকজনের সাথে কুশল বিনিময় করছিলেন। ২০০৪ সালের জানুয়ারি মাসে এই মাজারে বোমা হামলা হয় যেখানে ৫ জন লোক প্রাণ হারান। বোমাটি দূতের উপর নিক্ষেপ করা হয় যখন তিনি উপস্থিত জনতার সাথে কথা বলছিলেন। বোমাটি তার পাকস্থলীর উপর এসে আঘাত হানে কিন্তু ফলশ্রুতিতে এটি বিস্ফোরিত হয়নি বরং গড়িয়ে কিছু দূর জেলা কমিশনারের পায়ের কাছে পড়ে এবং সেখানেই এটির বিস্ফোরণ হয়। একজন পুলিশ কর্মকর্তাসহ তিনজন এই বোমা হামলায় নিহত হন।এর মাঝে হাবিল মিয়া নামের একজনের বাড়ি সিলেট এয়ারপোর্ট (তৎকালীন কোতোয়ালি থানা) থানাধীন বাইশটিলায় বলে জানা গেছে। বিস্ফোরণে আনোয়ার চৌধুরী আহত হন। এই মামলায় ২০০৮ সালে হারকাত-উল-জিহাদ-আল-ইসলামি বাংলাদেশের প্রধান মুফতি আব্দুল হান্নানসহ তিন ব্যক্তিকে দণ্ডাদেশ দেওয়া হয়। ব্রিটিশ হাই কমিশন এই বিচার সম্পন্ন প্রক্রিয়াকে স্বাগত জানায় কিন্তু মৃত্যুদণ্ডের বিরোধিতা করে। পুলিশের মতে, এই আক্রমণের উদ্দেশ্য ছিল ইরাক এবং সারা বিশ্বজুড়ে আমেরিকা ও ব্রিটেনের মুসলিম হত্যার প্রতিশোধ নেয়া। গ্রেনেডের উপাদানসমূহে পাকিস্তানের আলামত ছিলো। সাবেক ব্রিটিশ বৈদেশিক সচিব জ্যাক স্ট্রো একটি বিবৃতি দেন যেখানে বলা হয় এই বোমা হামলার খবর পেয়ে আমি গভীরভাবে শোকাহত এবং সকল ক্ষতিগ্রস্তদের এবং তাদের পরিবারের প্রতি সমবেদনা জানাচ্ছি। আসলে কি ঘটেছে এবং আহতদের অবস্থা পুরোপুরি পরিষ্কার নয়। বাংলাদেশি কর্তৃপক্ষের কাছ থেকে যথাযথা সমর্থন পাওয়ার জন্য আমরা কৃতজ্ঞ। তৎকালীন বাংলাদেশের প্রধানমন্ত্রী বেগম খালেদা জিয়া এই হামলার নিন্দা জানান এবং হামলার শিকার ক্ষতিগ্রস্ত ব্যক্তিদের প্রতি সহানুভূতি প্রকাশ করেন। "CNN.com - Bangladesh blast: UK envoy hurt - May 21, 2004"। www.cnn.com। সংগ্রহের তারিখ ২০১৬-০৮-১১।  "Blast at Shahjalal shrine injures British HC, kills 2"। archive.thedailystar.net। The Daily Star। ২০১৪-০৭-০২ তারিখে মূল থেকে আর্কাইভ করা। সংগ্রহের তারিখ ২০১৬-০৮-১১।  "Bangladesh shrine bomb kills two"। BBC। ২০০৪-০১-১২। সংগ্রহের তারিখ ২০১৬-০৮-১১।  "Police probe Bangladesh bombing"। BBC। ২০০৪-০১-১৩। সংগ্রহের তারিখ ২০১৬-০৮-১১।  Percival, Jenny; agencies (২০০৮-১২-২৩)। "Death sentences for Bangladesh grenade attack on British envoy"। The Guardian (ইংরেজি ভাষায়)। আইএসএসএন 0261-3077। সংগ্রহের তারিখ ২০১৬-০৮-১১।  "UK envoy hurt in Bangladesh blast"। BBC। ২০০৪-০৫-২১। সংগ্রহের তারিখ ২০১৬-০৮-১১।  "Three to die for UK envoy attack"। BBC। ২০০৮-১২-২৩। সংগ্রহের তারিখ ২০১৬-০৮-১১।  "Grenade atack [sic] on Anwar Choudhury: Mufti Hannan among four indicted - The Sylhet Times - Your Bangladesh News Source"। ২০১৬-০৮-২১ তারিখে মূল থেকে আর্কাইভ করা। সংগ্রহের তারিখ ২০১৬-০৮-১১।  "Ex-UK envoy grenade attack case full verdict released | Dhaka Tribune"। archive.dhakatribune.com। ২০১৬-০৮-২৬ তারিখে মূল থেকে আর্কাইভ করা। সংগ্রহের তারিখ ২০১৬-০৮-১২।  "Rooted in mujahids returning from Afghanistan"। ২০১৬-০৮-০৮ তারিখে মূল থেকে আর্কাইভ করা। সংগ্রহের তারিখ ২০১৬-০৮-১২।
জোরারগঞ্জ আদর্শ উচ্চ বিদ্যালয়

জোরারগঞ্জ আদর্শ উচ্চ বিদ্যালয় বাংলাদেশের একটি পুরোনো শিক্ষাপ্রতিষ্ঠানের মধ্যে একটি। বাংলাদেশের চট্টগ্রাম জেলার অন্তর্গত মীরসরাই উপজেলার জোরারগঞ্জ ইউনিয়নে এ বিদ্যালয়টি অবস্থিত। তৎকালীন জমিদার রাম সুন্দর ও রাম গৌড় এলাকার শিক্ষা বিস্তারের লক্ষ্যে ১৯১৪ সালে এ বিদ্যালয় প্রতিষ্ঠা করে তাদের দু'ভাইয়ের নামে রাম সুন্দর ও রাম গৌড় উচ্চ বিদ্যালয় নামকরণ করেন। পরবর্তীতে এক সময়ে বিদ্যালয়টির নাম পরিবর্তিত হয়ে এলাকার নাম অনুসারে জোরারগঞ্জ আদর্শ উচ্চ বিদ্যালয় নামকরণ করা হয়। বিদ্যালয়ের প্রধান শিক্ষক সাইফুল ইসলাম। বর্তমানে এক হাজারেরও অধিক শিক্ষার্থী এ বিদ্যালয়ে অধ্যয়নরত আছে। বিদ্যালয় মূল ভবনটি দুই তলা ও একটি তিন তলা নতুন ভবন রয়েছে। এছাড়াও ২০২১-২০২২ সালে বিদ্যালয় মাঠের পাশে আরো একটি নতুন ভবন নির্মাণ করা হচ্ছে। বিদ্যালয়ের সামনে ৮ একর বিশিষ্ট ঐতিহাসিক বাবুখাঁন দীঘি এবং তার পেছনে ৩ একর বিশিষ্ট একটি খেলার মাঠ আছে। এ বিদ্যালয়ে সহ-শিক্ষা ব্যবস্থা রয়েছে। মীরসরাই উপজেলার শিক্ষাপ্রতিষ্ঠান http://jorarganjup.chittagong.gov.bd/site/education_institute/35f43538-214a-11e7-8f57-286ed488c766/%E0%A6%9C%E0%A7%8B%E0%A6%B0%E0%A6%BE%E0%A6%B0%E0%A6%97%E0%A6%9E%E0%A7%8D%E0%A6%9C%20%E0%A6%86%E0%A6%A6%E0%A6%B0%E0%A7%8D%E0%A6%B6%20%E0%A6%89%E0%A6%9A%E0%A7%8D%E0%A6%9A%20%E0%A6%AC%E0%A6%BF%E0%A6%A6%E0%A7%8D%E0%A6%AF%E0%A6%BE%E0%A6%B2%E0%A7%9F[স্থায়ীভাবে অকার্যকর সংযোগ] http://www.mirsharai.chittagong.gov.bd/site/education_institute/35f43538-214a-11e7-8f57-286ed488c766/%E0%A6%9C%E0%A7%8B%E0%A6%B0%E0%A6%BE%E0%A6%B0%E0%A6%97%E0%A6%9E%E0%A7%8D%E0%A6%9C%20%E0%A6%86%E0%A6%A6%E0%A6%B0%E0%A7%8D%E0%A6%B6%20%E0%A6%89%E0%A6%9A%E0%A7%8D%E0%A6%9A%20%E0%A6%AC%E0%A6%BF%E0%A6%A6%E0%A7%8D%E0%A6%AF%E0%A6%BE%E0%A6%B2%E0%A7%9F[স্থায়ীভাবে অকার্যকর সংযোগ]
চলচ্চিত্র উৎসব

চলচ্চিত্র উৎসব হল পূর্ণদৈর্ঘ্য চলচ্চিত্র, স্বল্পদৈর্ঘ্য চলচ্চিত্র ও প্রামাণ্যচিত্র প্রদর্শনের জন্য কোন নির্দিষ্ট শহরে অনুষ্ঠিত আয়োজন। কিছু কিছু চলচ্চিত্র উৎসবে থিয়েটারের বাইরেও চলচ্চিত্র প্রদর্শন করা হয়। মূলত সাম্প্রতিক চলচ্চিত্রসমূহ প্রদর্শিত হয় এবং ফিরে দেখা বিভাগে কিছু পুরনো চলচ্চিত্র প্রদর্শিত হয়। উৎসবসমূহ সাধারণত বার্ষিক ভিত্তিতে হয়ে থাকে। কিছু চলচ্চিত্র উৎসবে চলচ্চিত্রের ধরনের উল্লেখ থাকে (যেমন - ভৌতিক, থ্রিলার)। উল্লেখযোগ্য চলচ্চিত্র উৎসবসমূহ হল কান চলচ্চিত্র উৎসব, ভেনিস চলচ্চিত্র উৎসব, বার্লিন আন্তর্জাতিক চলচ্চিত্র উৎসব, টরন্টো আন্তর্জাতিক চলচ্চিত্র উৎসব। এদের মধ্যে ১৯৩২ সালে প্রবর্তিত ভেনিস চলচ্চিত্র উৎসব সবচেয়ে প্রাচীন চলচ্চিত্র উৎসব। ভেনিস চলচ্চিত্র উৎসব প্রথম বড় চলচ্চিত্র উৎসব। ইতালির ভেনিস শহরে ১৯৩২ সালে প্রবর্তিত উৎসবটি প্রাচীনতম এবং এখন পর্যন্ত প্রচলিত চলচ্চিত্র উৎসব। এডিনবরা আন্তর্জাতিক চলচ্চিত্র উৎসব যুক্তরাজ্যের সবচেয়ে বেশি সময় ধরে প্রচলিত চলচ্চিত্র উৎসব। অস্ট্রেলিয়ার প্রথম ও সবচেয়ে বেশি সময় ধরে প্রচলিত চলচ্চিত্র উৎসব হল মেলবোর্ন আন্তর্জাতিক চলচ্চিত্র উৎসব। এটি ১৯৫২ সালে প্রবর্তিত হয়। এর পরেই অবস্থান করে ১৯৫৪ সাল প্রবর্তিত সিডনি চলচ্চিত্র উৎসব। উত্তর আমেরিকার প্রথম ও সবচেয়ে বেশি সময় ধরে প্রচলিত স্বল্পদৈর্ঘ্য চলচ্চিত্র উৎসব হল ইয়র্কটন চলচ্চিত্র উৎসব। এটি ১৯৪৭ সালে প্রবর্তিত হয়। যুক্তরাজ্যের রেইনড্যান্স চলচ্চিত্র উৎসব স্বাধীন চলচ্চিত্রের জন্য সর্ববৃহৎ চলচ্চিত্র উৎসব। এটি প্রতি বছর অক্টোবরে লন্ডন শহরে অনুষ্ঠিত হয়। কান চলচ্চিত্র উৎসব, ভেনিস চলচ্চিত্র উৎসব ও বার্লিন আন্তর্জাতিক চলচ্চিত্র উৎসব সর্বাপেক্ষা সম্মানীয় চলচ্চিত্র উৎসব। এই তিন চলচ্চিত্র উৎসবকে একসাথে "বিগ থ্রি" বলে ডাকা হয়। Film festival, এনসাইক্লোপিডিয়া ব্রিটানিকা। Beale's best in show: Raindance film festival (4Creative)। দি ইন্ডিপেন্ডেন্ট। ৭ সেপ্টেম্বর, ২০০৮। Anheier, Helmut K. and Mark Juergensmeyer, eds. (2012). Encyclopedia of Global Studies. Sage Publications. p. 566. আইএসবিএন ৯৭৮১৪১২৯৯৪২২৪. Wong, Cindy Hing-Yuk (2011). Film Festivals: Culture, People, and Power on the Global Screen. Rutgers University Press. p. 5. আইএসবিএন ৯৭৮০৮১৩৫৫১১০৪.
সান্ধ্য আইন

সান্ধ্য আইন বা কারফিউ এমন এক ধরনের আইন যেখানে কোন একটি নির্দিষ্ট সময়ের জন্য বিশেষ ধরনের কর্মকাণ্ডকে নিষিদ্ধ করা হয়। আধুনিককালে এই আইনে কোনও একটা নির্দিষ্ট সময়ে চার জনের বেশি মানুষকে একত্রে কোনও পাবলিক প্লেসে জমায়েত হওয়া থেকে বিরত রাখার জন্য সান্ধ্য আইন বা কারফিউ জারি করা হয়। কোনও জায়গায় দাঙ্গা বা জনরোষ যখন ভয়ঙ্কর রূপে দেখা দেয়, আর পুলিশ সাধারণ জনগণকে নিয়ন্ত্রণ করতে অসমর্থ হয় তখন এই আইন জারি করা হয়। সমস্যার মাত্রার ওপর সান্ধ্য আইন বা কাউফিউয়ের সময়কাল নির্ধারণ করা হয়। কখনও অনির্দিষ্টকালের জন্য কারফিউ জারি করা হয়। কোনও কোনও জায়গায় রাতে কারফিউ জারি হয়, কোনও জায়গায় দিনে কয়েক ঘণ্টার জন্য জারি করা হয়। কোনও কোনও সময় অল্প সময়ের জন্য কারফিউ তুলে বা শিথিল করে দেওয়া হয়, যাতে সাধারণ মানুষ নিজের বাজার-হাটের ব্যবস্থা করে ফেলতে পারে। এই আইন জারি হলে সবাইকে বাড়ির ভেতরে থাকার আদেশ দেওয়া হয়ে থাকে। এই কারফিউ দেওয়ার কারণ হলো, কেউ যেন ঘরের বাইরে জমায়েত হয়ে দল বেঁধে আবার কোনও অশান্তি বা বিশৃঙ্খলা সৃষ্টি করতে না পারে। বিশ্বের বিভিন্ন দেশে এ কারফিউ বা সান্ধ্য আইন রয়েছে। বাংলাদেশে বিশেষ ক্ষমতা আইন; ১৯৭৪ সালের ২৪ ধারা অনুযায়ী জেলা প্রশাসনের ক্ষেত্রে জেলা ম্যাজিস্ট্রেট এবং মেট্রোপলিটন এলাকার ক্ষেত্রে পুলিশ কমিশনার সরকারের নিয়ন্ত্রণ সাপেক্ষে আদেশ জারির মাধ্যমে নির্দেশ করতে পারেন যেকোনও বিশেষ লিখিত অনুমতি ছাড়া কেউ ঘরের বাইরে যেতে পারবে না। এই আইন লঙ্ঘন করলে ১ বছরের কারাদণ্ড বা জরিমানার বিধান রয়েছে। "সান্ধ্য আইন"-এর আক্ষরিক অর্থ সন্ধ্যার সময় বা সন্ধ্যার পরে লোক চলাচলের নিয়ম কানুন। এটির ইংরেজি শব্দ curfew কার্ফ্যু, যা এসেছে ফরাসি ভাষার শব্দ couvre-feu কূভর-ফ্যু হতে, যার অর্থ অগ্নি-নির্বাপণ। মধ্যযুগে ইংরেজি শব্দ ভাণ্ডারে curfeu হিসেবে আত্তীকরণ হয় এবং আধুনিক যুগে সেটির বানান হয় curfew। উইলিয়াম দি কনকরারের মতে এই শব্দটির প্রকৃত অর্থ হল "কাঠের বাড়ি ঘরে জ্বালানো অগ্নিশিখা এবং আগুনের প্রদীপ থেকে অগ্নিকাণ্ড প্রতিরোধের জন্য রাত আটটার ঘণ্টা বাজবার মধ্যেই সকল অগ্নিশিখা ও আগুনের প্রদীপ নিভিয়ে ফেলার নিয়ম"। বাংলাদেশে বিশেষ ক্ষমতা আইন; ১৯৭৪ সালে ২৪ ধারা অনুযায়ী জেলা প্রশাসনের ক্ষেত্রে জেলা ম্যাজিস্ট্রেট এবং মেট্রোপলিটন এলাকার ক্ষেত্রে পুলিশ কমিশনার সরকারের নিয়ন্ত্রণ সাপেক্ষে আদেশ জারির মাধ্যমে নির্দেশ করতে পারেন যে- কোনও বিশেষ লিখিত অনুমতি ছাড়া কেউ ঘরের বাইরে যেতে পারবে না। এই আইন লঙ্ঘন করলে ১ বছরের কারাদণ্ড বা জরিমানার বিধান রয়েছে। বেআইনী সমাবেশ "curfew - definition of curfew in English from the Oxford dictionary"। oxforddictionaries.com। ১৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২ জুলাই ২০১৭।  "Curfew - Define Curfew at Dictionary.com"। Dictionary.com।  "কারফিউ বা সান্ধ্য আইন কী"। বাংলা ট্রিবিউন। ২৪ জুলাই ২০২৪। ২৪ জুলাই ২০২৪ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২৪।  "The Special Powers Act, 1974 ( ACT NO. XIV OF 1974 ) 24"। লেজিসলেটিভ ও সংসদ বিষয়ক বিভাগ, আইন, বিচার ও সংসদ বিষয়ক মন্ত্রণালয়। ২৪ জুলাই ২০২৪ তারিখে মূল থেকে আর্কাইভ করা। সংগ্রহের তারিখ ২৪ জুলাই ২০২৪।  সান্ধ্য-আইন /বিশেষ্য পদ/ সন্ধ্যার পর লোকচলাচল-নিয়ামক আইন, অভিধান Bailey's Dictionary, fifth edition 1731 উইকিমিডিয়া কমন্সে সান্ধ্য আইন সম্পর্কিত মিডিয়া দেখুন।
আবুতোরাব উচ্চ বিদ্যালয়

আবুতোরাব উচ্চ বিদ্যালয় বাংলাদেশের চট্টগ্রাম জেলার মীরসরাই উপজেলার মায়ানী ইউনিয়নের একটি শিক্ষাপ্রতিষ্ঠান। বাংলাদেশের চট্টগ্রাম জেলার অন্তর্গত মীরসরাই উপজেলার মায়ানী ইউনিয়নের আবু তোরাব গ্রামে এ বিদ্যালয়টি অবস্থিত। আবুতোরাব উচ্চ বিদ্যালয়ের পূর্ব নাম ছিল রাজলক্ষ্মী উচ্চ বিদ্যালয়। কাজী ইয়ার মোহাম্মদ খান ১৯১৪ সালে বিদ্যালয়টি প্রতিষ্ঠা করেন।[তথ্যসূত্র প্রয়োজন] আবুল হোসেন বাবুলকে সভাপতি করে এ বিদ্যালয়ে ১১ সদস্যের একটি পরিচালনা পরিষদ রয়েছে। এ বিদ্যালয়ের প্রধান শিক্ষিকা জনাবা মর্জিনা আক্তার। এছাড়া আরো ২০ জন শিক্ষক-শিক্ষিকা এ বিদ্যালয়ে শিক্ষকতায় নিয়োজিত রয়েছেন। বর্তমানে এক হাজারেরও অধিক শিক্ষার্থী এ বিদ্যালয়ে অধ্যয়নরত আছে।[তথ্যসূত্র প্রয়োজন] বিদ্যালয় ভবনটি একটি দ্বিতল ভবন।[তথ্যসূত্র প্রয়োজন] এ বিদ্যালয়ে সহ-শিক্ষা কার্যক্রম রয়েছে। প্রতিটি শ্রেণীতে ২টি করে শাখা চালু আছে।[তথ্যসূত্র প্রয়োজন] মীরসরাই উপজেলার শিক্ষাপ্রতিষ্ঠান "আবুতোরাব উচ্চ বিদ্যালয়ের প্রধান ফটক উদ্বোধন"। ১ মার্চ ২০২৪। সংগ্রহের তারিখ ১৮ সেপ্টেম্বর ২০২৪।  "মীরসরাই উপজেলার শিক্ষা প্রতিষ্ঠানের তালিকা"। www.eyenews.news। ৪ মে ২০২৪। সংগ্রহের তারিখ ১৯ সেপ্টেম্বর ২০২৪।  "অন্যান্য শিক্ষা প্রতিষ্ঠান তালিকা"। mayaniup.chittagong.gov.bd। সংগ্রহের তারিখ ১৮ সেপ্টেম্বর ২০২৪।